laion/Wikipedia-Exotic huggingface dataset:
აშშ-ის ტრანსპორტის სამინისტრო

აშშ-ს ტრანსპორტის სამინისტრო (ინგლ. United States Department of Transportation, DOT) — აშშ-ს ცენტრალური სამთავრობო სააგენტო ტრანსპორტის სფეროში. 2003 წლამდე სამინისტროს ფუნქციებში ტრანსპორტის უსაფრთხოების უზრუნველყოფაც შედიოდა. დაარსდა კონგრესის აქტით 1966 წლის 15 ოქტომბერს, ფუნქციონირება დაიწყო 1967 წლის 1 აპრილს. ტრანსპორტის მინისტრის ხელმძღვანელობით. ტრანსპორტის დეპარტამენტამდე მის ფუნქციებს აშშ-ის ვაჭრობის დეპარტამენტი ასრულებდა. 1965 წელს, ნაჯიბ ჰალაბიმ, ფედერალური საავიაციო ადმინისტრაციის (FAA) მომავალმა ადმინისტრატორმა, აშშ-ს პრეზიდენტს ლინდონ ჯონსონს შესთავაზა, რომ ტრანსპორტი მინისტრთა კაბინეტის დონეზე აეყვანა და FAA შეყვანილიყო DOT-ში.. ტრანსპორტის დეპარტამენტის შექმნის იდეა პირველად შემოგვთავაზა ყოფილმა პრეზიდენტმა ვუდრო უილსონმა 1921-1922 წლებში. სწორედ აშშ-ს მთავრობის ამ დეპარტამენტმა მიიღო 2002 წელს შიდა უსაფრთხოების აქტი (PL 107-296), როგორც პასუხი 2001 წლის 11 სექტემბრის მოვლენებზე. შედეგად, 2003 წელს, სატრანსპორტო უსაფრთხოების ადმინისტრაცია გადაეცა აშშ-ს შიდა უსაფრთხოების დეპარტამენტის კონტროლს. იქვე გადაიყვანეს აშშ-ს სანაპირო დაცვაც. სათაო ოფისი: ვაშინგტონი, 1200 New Jersey Avenue SE. 58 622 თანამშრომელი. წლიური ბიუჯეტი: $58 მილიარდი. ხელმძღვანელობა: ტრანსპორტის მინისტრი 2021 წლიდან — პიტ ბუტიჯიგი (დაიბადა 1982 წელს), მოადგილე — პოლი ტროტენბერგი. ↑ Bureau of Transportation Statistics. დაარქივებულია ორიგინალიდან — 2018-11-09. ციტირების თარიღი: 2020-11-02. http://www.dot.gov/ ოფიციალური საიტი ] (ინგლისური)
მინა ვაინბლატი

მინა ვაინბლატი (დ. 30 აგვისტო, 1929, კიევი) — მუსიკოსი,პედაგოგი 1917–1952 წლებში სწავლობდა კიევის სახელმწიფო კონსერვატორიაში ვიოლინოსა და ფორტეპიანოს განხრით. 1952–1954 წლებში მუშაობდა კისლოვოდსკის სახელმწიფო ფილარმონიის სიმფონიურ ორკესტრში, ხოლო 1955–1960 წლებში იყო თბილისის ზაქარია ფალიაშვილის სახელობის ოპერისა და ბალეტის თეატრის ორკესტრის მსახიობი. 1960–1965 წლებში უკრავდა ლვოვის ი. ფრანკოს სახელობის და სარატოვის ნ. ჩერნიშევსკის სახელობის ოპერისა და ბალეტის სახელმწიფო თეატრებსა და ყაბარდო–ბალყარეთის სახელმწიფო ფილარმონიის ორკესტრებში. 1965–1966 წლებში მუშაობდა სარატოვის ფილარმონიის სიმფონიურ ორკესტრში. 1966–1976 წლებში თბილისის მე–2 სამუსიკო სასწავლებელში მუშაობდა პედაგოგად(ვიოლინოსა და კამერული ანსამბლის კლასები). 1968 წელს კვლავ იწყებს მუშაობას თბილისის ზაქარია ფალიაშვილის სახელობის ოპერისა და ბალეტის სახელმწიფო თეატრში ორკესტრის მსახიობად, ხოლო 1972 წლიდან იყო ორკესტრის პირველი კონცერტმაისტერი. მინა ვაინბლატის საშემსრულებლო ხელოვნება გამოირჩეოდა მაღალი პროფესიული კულტურით. იგი წლების მანძილზე ასრულებდა ყველა საორკესტრო პარტიებს საბალეტო და საოპერო სპექტაკლებში. 1975 წელს მინა ვაინბლატი ზაქარია ფალიაშვილის სახელობის ოპერისა და ბალეტის თეატრის საბალეტო დასათან ერთად საგასტროლოდ იმყოფებოდა იაპონიაში. 1976 – საქართველოს დამსახურებული არტისტი საიუბილეო თარიღები: თეატრი, მუსიკა, კინო თბ., 1989 გვ.69 მინა ვაინბლატი — საქართველოს ბიოგრაფიული ლექსიკონი
კონსტანტინე ვაისერმანი

კონსტანტინე ვაისერმანი (დ. 20 მაისი, 1896, თბილისი — გ. 1988) — ქართველი მწერალი,პედაგოგი,რეჟისორი. 1915 წელს დაამთავრა თბილისის რეალური სასწავლებელი. უმაღლესი განათლების მისაღებად გაემგზავრა ხარკოვში, სადაც შევიდა ტექნოლოგიურ ინსტიტუტში. 1917 წელს გაწვეულ იქნა ჯარში.1919 წელს ექსტერნად ჩააბარა გამოცდები თბილისის უმაღლეს პედაგოგიურ კურსებზე და მიიღო ფიზიკა–მათემატიკის მასწავლებლის წოდება. 1927 წელს შეთავსებით დაიწყო მუშაობა თვითმოქმედ წრეში, რომელიც იმავე წელს გადაკეთდა რუსულ მოზარდ მაყურებელთა თეატრად. ამ თეატრის დაარსების ერთ–ერთი ინიციატორი იყო. აქ მან დაიწყო მოღვაწეობა როგორც პედაგოგიური ნაწილის გამგემ. 1935 წლიდან ის დაინიშნა თეატრის დირექტორის მოადგილედ, შემდეგ კი დირექტორად და სამხატვრო ხელმძღვანელად. 1950–1953 წლებში იყო გრიბოედოვის თეატრის დირექტორი, ხოლო 1953–1962 წლებში კვლავ რუსული მოზარდ მაყურებელთა თეატრის დირექტორი. 1941 – საქართველოს ხელოვნების დამსახურებული მოღვაწე. მსოფლიოში პირველი : თბილისის საბავშვო რკინიგზა (ავტორი) თბილისი, ნაკადული, 1978 102გვ. თავშესაქცევი კაბადონი : საშ. და უფრ. სასკოლო ასაკის ბავშვთათვის ; თარგმნა მ. ომიაძემ (ავტორი) თბილისი, ნაკადული, 1972 46გვ. ხელოვნების კალენდარი: თეატრი, მუსიკა, კინო თბ., 1996 გვ.29. კონსტანტინე ვაისერმანი — საქართველოს ბიოგრაფიული ლექსიკონი
უილიამ მარსი

უილიამ მარსი (ინგლ. William Marcy; დ. 12 დეკემბერი, 1786 — გ. 4 ივლისი, 1857) — ამერიკელი იურისტი, პოლიტიკოსი და მოსამართლე. სხვადასხვა დროს ეკავა აშშ-ის სენატორის, ნიუ-იორკის გუბერნატორის, აშშ-ის ომის მდივნისა და სახელმწიფო მდივნის თანამდებობა. მონაწილეობდა გედსდენის შესყიდვასთან დაკავშირებულ მოლაპარაკებებში. დაიბადა საუსბრიჯში, მასაჩუსეტსის შტატში. ბრაუნის უნივერსიტეტის დამთავრების შემდეგ იურიდიული პრაქტიკა ნიუ-იორკის შტატში მდებარე ქალაქში, ტროაში დაიწყო. მსახურობდა 1812 წლის ინგლის-ამერიკის ომში, როგორც პირველი ლეიტენანტი და კაპიტანი. თავდაპირველად იყო დემოკრატიულ-რესპუბლიკური პარტიის ფრაქცია Bucktail-ის წევრი,1820-იან წლებში დემოკრატ-რესპუბლიკელების დაშლის შემდეგ გახდა დემოკრატიული პარტიის წევრი. 1821-დან 1831 წლამდე ეკავა ნიუ-იორკის გენერალ-ადიუტანტის, ნიუ-იორკის შტატის კონტროლიორის და ნიუ-იორკის უზენაესი სასამართლოს მოსამართლის თანამდებობა. გუბერნატორობამდე, 1831 წლიდან 1833 წლამდე არჩეულ იქნა აშშ-ის სენატში. ნიუ-იორკის გუბერნატორის თანამდებობა სამჯერ ეკავა, თუმცა 1818 წელს ეს პოზიცია ვიგების პარტიის კანდიდატმა, უილიამ სიუარდმა დაიკავა. 1845 წლიდან-1849 წლამდე ეკავა ომის მდივნის თანამდებობა, მეთვალყურეობდა ამერიკა-მექსიკის ომს. 1853 წელს ფრანკლინ პირსის პრეზიდენტობისას, იყო სახელმწიფო მდივანი. თანამდებობის დატოვებიდან მალევე, 1857 წელს გარდაიცვალა. William Learned Marcy. United States Army Center of Military History. დაარქივებულია ორიგინალიდან — დეკემბერი 13, 2016. ციტირების თარიღი: October 27, 2016 Marcy, William Learned. Lawrence Kestenbaum. ციტირების თარიღი: October 27, 2016 Descendants of Benjamin Knower of Roxbury. rootsweb. ციტირების თარიღი: October 27, 2016 ↑ 1.0 1.1 Encyclopædia Britannica <a href="https://wikidata.org/wiki/Track:Q5375741"></a> ↑ 2.0 2.1 SNAC — 2010. <a href="https://wikidata.org/wiki/Track:Q29861311"></a> ↑ 3.0 3.1 Chisholm 1911. sfn error: no target: CITEREFChisholm1911 (help)
ალთაი (ჩინეთი)

ალთაი — ქალაქი ალთაის პრეფექტურაში, ილი ყაზახის ავტონომიური პრეფექტურის ფარგლებში, შორეულ ჩრდილოეთ სინძიანგში, ჩინეთში. ქალაქის ცენტრი მდებარეობს მდინარე ქელანის ნაპირზე. ალთაის აქვს ცივი ნახევრად არიდული კლიმატი (კიოპენის კლიმატის კლასიფიკაციით), წლიური 213 მმ ნალექით. ზამთარი გრძელი, ცივი და მშრალია, იანვრის 24 საათის საშუალო მაჩვენებელია -15.3°C; თუმცა, ჩრდილოეთით ალთაის მთების არსებობა ხელს უწყობს ზამთრის სიცივის შემცირებას აღმოსავლეთით მდებარე ადგილებთან შედარებით. გაზაფხული და შემოდგომა ხანმოკლეა. ზაფხული ძალიან თბილია, მაგრამ მშრალი, ივლისის 24 საათიანი საშუალო ტემპერატურაა 21.7°C. წლიური საშუალო არის 4.75°C. მზის თვიური შესაძლო ნათება მერყეობს 50%-დან დეკემბერში 74%-მდე აგვისტოსა და სექტემბერში. მზე უხვადაა და ქალაქი ყოველწლიურად იღებს მზის ნათებას 2993 საათის განმავლობაში. ურუმჩიდან (სინძიანგის პროვინციის დედაქალაქი) ალთაიმდე თვითმფრინავით დაახლოებით ერთი საათია საჭირო, დღის ავტობუსით ცხრა საათი, ღამის ავტობუსით 12 საათი, ხოლო მატარებლით დაახლოებით 9,5 საათი. სინძიანგის უიღურული ავტონომიური რეგიონის სხვა ქალაქების მსგავსად, ალთაიშიც ბევრი უმცირესობაა, განსაკუთრებით უიღურები და ყაზახები. დუნდბულაგის კლდის ნაკვეთები (ჩინ.: 敦德布拉克岩画) სანდიღათის მონღოლთა ეთნიკურ დასახლებაში ამ ქალაქის ქვეშ არის თხილამურებით სრიალის ძალიან ადრეული მტკიცებულება. ტერმინი მონღოლი აქ ნაწილობრივ ეხება მონღოლური ერის ეთნიკურ ტუველებს. სკოლებში მოსწავლეებს ასწავლიან ძირითადად ჩინურს. ასევე არის უიღურული და ყაზახური ენების კურსები. ყველაზე მნიშვნელოვანი ტურისტული ადგილია ქანასის ტბა, სადაც არის ლეგენდა დიდი არსების შესახებ. Aletai, ტურისტული მეგზური ვიკივოიაჟზე ↑ Xinjiang: Prefectures, Cities, Districts and Counties. ციტირების თარიღი: 2023-08-22 ↑ სინძიანგის უიღურების ავტონომიური რეგიონის სტატისტიკის ბიურო zh. Statistical Bureau of Xinjiang Uyghur Autonomous Region (2020-06-10). ციტირების თარიღი: 2021-06-11
ლაიონელ ჰემპტონი

ლაიონელ ლიო ჰემპტონი (ინგლ. Lionel Leo Hampton; დ. 20 აპრილი, 1908 — გ. 31 აგვისტო, 2002) — ამერიკელი ჯაზის ვიბრაფონისტი, პიანისტი, პერკუსიონისტი, ბენდლიდერი და მსახიობი. რედ ნორვოს მსგავსად, ის ერთ-ერთი პირველი ნამდვილი ჯაზის ვიბრაფონის დამკვრელი იყო. მეტსახელად „ჰემპი“ ჯაზის ისტორიაში უდიდეს მუსიკოსთა შორის მოიხსენიება, თანამშრომლობდა რა განთქმული ჯაზის მუსიკოსების მთელ პლეადასთან — ბენი გუდმენითა და ბადი რიჩით დაწყებული ჩარლი პარკერითა და კუინსი ჯოუნსით დამთავრებული. დაიბადა ლუისვილში, კენტუკის შტატში, 1908 წელს. ძირითადად დედა ზრდიდა. ბავშვობა გაატარა კენოშაში, უისკონსინში. 1916 წელს იგი დედასთან ერთად ჩიკაგოში გადავიდა. 1920-იან წლებში ქსილოფონზე დაკვრას სწავლობდა. მუსიკალური კარიერა დაიწყო გაზეთ „Chicago Defender“-ის ჯგუფში Newsboys' Band, რომელსაც ხელმძღვანელობდა ნათანიელ კლარკ სმითი. 1992 წელს ლაიონელ ჰემპტონი შეყვანილი იქნა ალაბამის ჯაზის დიდების დარბაზში. 1982 წელს გაიხსნა მისი სახელობის ვარსკვლავი ჰოლივუდის დიდების ხეივანში. 1996 წელს დაჯილდოვდა ხელოვნების ეროვნული მედლით. ლაიონელ ჰემპტონი კინოფილმების ინტერნეტ-მონაცემთა ბაზაში ლაიონელ ჰემპტონი — Drummersworld ლაიონელ ჰემპტონი — Find a Grave-ზე ლაიონელ ჰემპტონი: ცხოვრება და მემკვიდრეობა — აიდაჰოს უნივერსიტეტი ლაიონელ ჰემპტონი საიტზე Discogs ↑ 1.0 1.1 1.2 1.3 Deutsche Nationalbibliothek Record #11894200X // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ 2.0 2.1 SNAC — 2010. <a href="https://wikidata.org/wiki/Track:Q29861311"></a> ↑ 3.0 3.1 ბროდვეის ინტერნეტ მონაცემთა ბაზა — 2000. <a href="https://wikidata.org/wiki/Track:Q31964"></a> ↑ 4.0 4.1 4.2 4.3 Find a Grave — 1996. <a href="https://wikidata.org/wiki/Track:Q63056"></a> ↑ 5.0 5.1 filmportal.de — 2005. <a href="https://wikidata.org/wiki/Track:Q15706812"></a> ↑ 6.0 6.1 Discogs — 2000. <a href="https://wikidata.org/wiki/Track:Q504063"></a> ↑ 7.0 7.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ Brozović D., Ladan T. Hrvatska enciklopedija — LZMK, 1999. — 9272 გვრ. <a href="https://wikidata.org/wiki/Track:Q1264934"></a><a href="https://wikidata.org/wiki/Track:Q429032"></a><a href="https://wikidata.org/wiki/Track:Q18446"></a><a href="https://wikidata.org/wiki/Track:Q1789619"></a> ↑ 9.0 9.1 Southern E. Biographical Dictionary of Afro-American and African Musicians — Greenwood Publishing Group, 1982. <a href="https://wikidata.org/wiki/Track:Q51333926"></a><a href="https://wikidata.org/wiki/Track:Q3116159"></a><a href="https://wikidata.org/wiki/Track:Q5349457"></a> ↑ Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ Munzinger Personen <a href="https://wikidata.org/wiki/Track:Q107343683"></a> ↑ Giddins, Gary (23 სექტემბერი, 2002). „Lionel Hampton, 1908–2002; After 75 Years Onstage, a Well-Earned Rest“. The Village Voice. დაარქივებულია ორიგინალიდან — 2007-06-15. ციტირების თარიღი: 10 ივნისი, 2007. შეამოწმეთ თარიღის პარამეტრი |accessdate= და |date=-ში (დახმარება)
გაეროს გენერალური ასამბლეის ოცდამეთექვსმეტე სესია

 გაეროს გენერალური ასამბლეის ოცდამეთექვსმეტე სესია — გაიხსნა 1981 წლის 15 სექტემბერს და დაიხურა 1982 წლის 20 სექტემბერს. პრეზიდენტი იყო ერაყელი პოლიტიკოსი ისმათ კიტანი. გაეროს გენერალური ასამბლეის რეზოლუცია 36/3 მიღებულია 1981 წლის 25 სექტემბერს ბელიზის წევრად დასაშვებად. 144 წევრმა ქვეყანამ მხარი დაუჭირა მხარი, გვატემალა კი წინააღმდეგი იყო. დემოკრატიულმა კამპუჩიამ, დომინიკამ, გაბონმა, გამბიამ, ჰაიტიმ, ნიგერიამ, რუანდამ, საუდის არაბეთმა, სამხრეთ აფრიკამ და ზაირმა თავი შეიკავეს ხმის მიცემისგან. დეკლარაცია სახელმწიფოთა შინაგან საქმეებში ჩარევისა და ჩარევის დაუშვებლობის შესახებ (A/RES/36/103) მიღებულია 1981 წლის 9 დეკემბერს. გენერალური ასამბლეის 36-ე სესიაზე მიღებული დადგენილებები და გადაწყვეტილებები ↑ Research Guides: General Assembly - Quick Links: 36th Session (1981-1982). ↑ A/RES/36/3. დაარქივებულია ორიგინალიდან — 2015-05-24. ციტირების თარიღი: 2023-11-23. ↑ A/RES/36/103. Declaration on the Inadmissibility of Intervention and Interference in the Internal Affairs of States.
გაეროს გენერალური ასამბლეის ორმოცდამეთხუთმეტე სესია

გაეროს გენერალური ასამბლეის ორმოცდამეთხუთმეტე სესია — გაიხსნა 2000 წლის 5 სექტემბერს გაეროს შტაბ-ბინაში ნიუ-იორკში. პრეზიდენტი იყო ფინეთის ყოფილი პრემიერ-მინისტრი ჰარი ჰოლკერი. ასამბლეისადმი მიმართვაში, ვინჩი ნიელ კლოდუმარმა, ნაურუს დელეგაციის ხელმძღვანელმა, გააკრიტიკა დასავლეთ ევროპის და სხვათა ჯგუფი და მხარი დაუჭირა ახალი ოკეანიის რეგიონული ჯგუფის შექმნას, რომელიც მოიცავდა როგორც ავსტრალიასა და ახალ ზელანდიას, ასევე ASEAN-ის წევრებს, იაპონიას, სამხრეთ კორეასა და წყნარი ოკეანის კუნძულოვან ქვეყნებს. თავის გამოსვლაში მან აღნიშნა, რომ „წყნარი ოკეანის 11 კუნძული ქვეყანა იხრჩობა აზიურ ჯგუფში, ხოლო ავსტრალია და ახალი ზელანდია... დასავლეთ ევროპისა და სხვა სახელმწიფოების ჯგუფში არიან ჩაფლული“. გენერალური ასამბლეის 55-ე სესიაზე მიღებული დადგენილებები და გადაწყვეტილებები ↑ თარგი:UN doc
გაეროს გენერალური ასამბლეის ორმოცდამეთექვსმეტე სესია

გაეროს გენერალური ასამბლეის ორმოცდამეთექვსმეტე სესია — გაიხსნა 2001 წლის 12 სექტემბერს გაეროს შტაბ-ბინაში ნიუ-იორკში. სხდომა გაიხსნა 11 სექტემბრის თავდასხმის მეორე დღეს, რომელმლის შედეგადაც დაინგრა გაეროს შტაბბინასთან ახლოს მდებარე მსოფლიო სავაჭრო ცენტრი. პრეზიდენტი იყო სამხრეთ კორეის საგარეო საქმეთა ყოფილი მინისტრი ჰან სეუნ-სუ. გენერალური ასამბლეის 56-ე სესიაზე მიღებული დადგენილებები და გადაწყვეტილებები ↑ 56th Session of the General Assembly of the United Nations. ↑ Taliban: 'No jihad unless US attacks'. ↑ HAN SEUNG-SOO OF REPUBLIC OF KOREA ELECTED PRESIDENT OF FIFTY-SIXTH GENERAL ASSEMBLY SESSION | UN Press.
1914

ვიკისაწყობში არის გვერდი თემაზე: 1914 1914 (ათას ცხრაას თოთხმეტი) წელი — გრიგორიანული კალენდრის არანაკიანი წელიწადი, რომლის პირველი დღეა ხუთშაბათი და იულიუსის კალენდრის არანაკიანი წელიწადი, რომლის პირველი დღეა ოთხშაბათი. ამ წელს კალენდრებს შორის განსხვავება იყო 13 დღე. ეს წელი არის XX საუკუნის მე-2 დეკადის მე-4 წელი. 3 აგვისტო : გერმანიამ ომი გამოუცხადა საფრანგეთს. 4 აგვისტო : პირველი მსოფლიო ომი - გერმანია ბელგიაში იჭრება, რის პასუხადაც დიდმა ბრიტანეთმა მას ომი გამოუცხადა. აშშ ნეიტრალიტეტს აცხადებს. 5 აგვისტო : კლივლენდში, ოჰაიო, მსოფლიოში პირველი ელექტრო საგზაო შუქნიშანი დამონტაჟდა. 1 სექტემბერი : დაიღუპა უკანასკნელი მოგზაური მტრედი — დედალი სახელად მართა. მთავარი სტატია: კატეგორია:დაბადებული 1914. 8 იანვარი  : ანტონ კიზირია — ქართველი ფილოლოგი. (გ. 1986) 21 იანვარი : ირინე ალექსიძე — ქართველი ბალერინა (გ. 1996) 25 იანვარი : გული მოსიაშვილი — ქართველი მიკრობიოლოგი 26 იანვარი : დურუშეჰვარ სულთანი — ოსმალეთის უკანასკნელი სულთნის აბდულმეჯიდ II-ის ქალიშვილი (გ. 2006) 29 იანვარი : ჭიჭიკო ბენდელიანი — საბჭოთა კავშირის გმირი (გ. 1944) 5 თებერვალი : უილიამ სიუარდ ბეროუზი — ამერიკელი ავანგარდისტი მწერალი (გ. 1997) 5 თებერვალი : ალან ლოიდ ჰოჯკინი — ნობელის პრემიის ლაურეატი ფიზიოლოგიასა და მედიცინაში (1963) (გ. 1998) 20 თებერვალი : კონსტანტინე ბარამიძე — ქართველი მეცნიერი (გ. 1978) 26 თებერვალი  : ვიქტორ ხაინი — რუსი გეოლოგი. (გ. 2009) 3 მარტი : სურენ ასლამაზაშვილი — საბჭოთა კავშირის გმირი (1944) (გ. 1970) 8 მარტი: გრიგოლ კაბისოვი — ოსი მსახიობი და რეჟისორი. (გ. 1975) 12 მარტი : ჯულია ლენონი — ინგლისელი მუსიკოსის ჯონ ლენონის დედა (გ. 1958) 17 მარტი : ხუან კარლოს ონგანია — არგენტინის პრეზიდენტი (1966–1970) (გ. 1995) 18 მარტი  : დავით იმნაიშვილი — ქართველი ენათმეცნიერი (გ. 1978) 30 მარტი : ოთარ ალექსიშვილი — ქართველი რეჟისორი (გ. 1974) 2 აპრილი : ალეკ გინესი — ინგლისელი მსახიობი (გ. 2000) 15 აპრილი : ვერა ბელეცკაია —ქართველი გრაფიკოსი (გ. 1974) 2 მაისი : მიხეილ ბერძენიშვილი — ქართველი და საბჭოთა ფეხბურთელი (გ. 1981) 16 მაისი : ვახტანგ ტაბლიაშვილი — ქართველი რეჟისორი 20 მაისი : ალიო ადამია — ქართველი მწერალი (გ. 1980) 30 მაისი : ვახტანგ ბერიძე — ქართველი ხელოვნების ისტორიკოსი (გ. 2000) 2 ივნისი : ჰაჯიბეილი, ვალერია — ქართველი არქიტექტორი 10 ივნისი : ასათიანი, გიორგი — ქართველი დოკუმენტური კინოს რეჟისორი და ოპერატორი (გ. 1977) 15 ივნისი : ანდროპოვი, იური —სსრ კავშირის პოლიტიკური მოღვაწე (გ.1984) 3 სექტემბერი : აფაქიძე, ანდრია —ქართველი არქეოლოგი (გ. 2005) 29 ოქტომბერი : მაქსიმე —ბულგარეთის მართლმადედებელი ეკლესიის პატრიარქი (გ. 2012) 7 დეკემბერი : ბაღაშვილი, სპარტაკ — ქართველი კინომსახიობი (გ. 1977) მთავარი სტატია: კატეგორია:გარდაცვლილი 1914. 5 მარტი : ჩოხელი, ელენე — ქართველი მსახიობი 3 ივლისი : ჩემბერლეინი, ჯოსეფ —დიდი ბრიტანეთის პოლიტიკური მოღვაწე (დ.1836) 20 აგვისტო : პიუს X — რომის პაპი (დ.1835) 11 სექტემბერი : ისმაილ გასპრინსკი - ყირიმელი თათარი ინტელექტუალი, განმანათლებელი, მწერალი და პოლიტიკოსი. ფიზიკა : ფონ ლაუე, მაქს ქიმია : რიჩარდზი, თეოდორ უილიამ ფიზიოლოგია და მედიცინა : ბარანი, რობერტ
Pinterest

Pinterest — საჯარო ინტერნეტსერვისი, ფოტოჰოსტინგი, რომელიც მომხმარებლებს საშუალებას აძლევს დაამატონ სურათები ონლაინპლატფორმაზე, განათავსონ ისინი თემატურ კოლექციებში და ამავდროულად გაუზიარონ ამ ინტერნეტსერვისის სხვა მომხმარებლებს. ინტერნეტსერვისში სურათების დამაგრება (ინგლ. to pin ) შესაძლებელია კოლექციებში სახელწოდებით „დაფები“ (ინგლ. boards ). 2016 წლის 30 ნოემბრის მდგომარეობით, Pinterest-ს alexa.com-ის რეიტინგში 50-ე ადგილი უჭირავს . საიტის დამფუძნებელია ბენ სილბერმანი უესტ-დე-მონადან (აიოვა, აშშ), რომელმაც ამავე სახელწოდების კომპანია 2008 წელს დააარსა (სერვისი კი ამოქმედდა მოგვიანებით, 2009 წელს). სერვისზე მუშაობა ბენ სილბერმანმა 2009 წლის დეკემბერში დაიწყო. საიტი ბეტა რეჟიმში ამოქმედდა 2010 წლის მარტში. თავდაპირველად საიტს ჰქონდა დახურული რეგისტრაცია, შემდეგ კი მხოლოდ მოწვევითი. უფასო რეგისტრაცია გაიხსნა 2012 წლის აგვისტოში. დამფუძნებლის თქმით, მან პირადად დაწერა წერილები პირველი 5 ათასი მომხმარებლისთვის. გაშვებიდან 9 თვის შემდეგ სერვისი უკვე 10 ათასმა მომხმარებელმა გამოიყენა. ოფისი მდებარეობდა პატარა ნაქირავებ ბინაში, მასში მუშაობდა ზილბერმანი და რამდენიმე პროგრამისტი; კომპანია საოფისე სივრცეში გადავიდა 2011 წლის ზაფხულში. 2011 წლის 16 აგვისტოს ჟურნალმა Time-მა ონლაინსერვისი შეიტანა „2011 წლის 50 საუკეთესო ვებსაიტის“ სიაში, მას შემდეგ საიტის მომხმარებელთა რაოდენობამ საგრძნობლად დაიწყო ზრდა. 2011 წლის ბოლოს, საიტი მოხვდა ათეულში Hitwise Social Networking Forums-ის მიხედვით. 2012 წლის მაისში კომპანიამ იაპონური ინტერნეტკომპანია Rakuten-თან და სამი ვენჩურული ფონდიდან 100 მილიონი დოლარი შეაგროვა, ხოლო Pinterest-ის მთლიანი ღირებულება 1,5 მილიარდ დოლარს შეადგენდა . 2012 წლის აგვისტოში Pinterest-მა გახსნა უფასო რეგისტრაცია ყველასთვის. მომხმარებლებს შეეძლოთ დარეგისტრირებულიყვნენ Pinterest-ის ვებსაიტზე Facebook-ის ან Twitter-ის ანგარიშის, ასევე ელექტრონული ფოსტის მისამართის გამოყენებით. 2018 წლის თებერვალში Pinterest-მა დაამატა 3 ახალი ფუნქცია: დაფების დაარქივება, სექციები და დაფების დალაგება ანბანურად, შექმნის თარიღით და ახალი პინების შენახვის თარიღით. Pinterest ყაზახეთში დაბლოკეს 2016 წელს, თუმცა 2017 წლის აგვისტოდან კვლავ გახდა ხელმისაწვდომი. ოფიციალური საიტი ↑ Pinterest.com Site Info. დაარქივებულია ორიგინალიდან — 2013-01-12. ციტირების თარიღი: 2013-01-04. ↑ Pinterest | Des Moines Register Staff Blogs Error in webarchive template: Check |url= value. Empty.Category:Webarchive template errors ↑ 3.0 3.1 Пуивин Там.. Инвесторы оценили Pinterest в $1,5 млрд. // vedomosti.ru. დაარქივებულია ორიგინალიდან — 2012-09-16. ციტირების თარიღი: 2012-05-18. ↑ 4.0 4.1 Brandon Griggs (2012-03-14). „Pinterest: Revamped profile pages, iPad app coming soon“. CNN. დაარქივებულია ორიგინალიდან — 2012-03-14. ციტირების თარიღი: 2012-03-14. ↑ McCracken, Harry (2011-08-16). „The 50 Best Websites of 2011“. Time. დაარქივებულია ორიგინალიდან — 2012-02-08. ციტირების თარიღი: 2011-08-21. ↑ დაარქივებული ასლი. დაარქივებულია ორიგინალიდან — 2016-08-15. ციტირების თარიღი: 2023-11-24.
ევსუქი (კათოლიკოსი)

ევსუქი — ქართლის კათოლიკოსი დაახლოებით 887–914 წლებში. „მოქცევაჲ ქართლისაჲ-ს“ ქრონიკაში უცოლო კათოლიკოსების სიაში დასახელებულია რიგით მეთოთხმეტედ. შატბერდის კრებული X საუკუნისა, ბ. გიგინეიშვილისა და ელ. გიუნაშვილის გამოც., თბ., 1979. გაბიძაშვილი ე., კოჭლამაზაშვილი ე., საქართველოს მართლმადიდებელი ეკლესიის ენციკლოპედიური ლექსიკონი, თბ., 2007 — გვ. 289. ენციკლოპედია „საქართველო“, ტ. 2, თბ., 2012. — გვ. 562.
კლემენტოსი (კათოლიკოსი)

კლემენტოსი — ქართლის კათოლიკოსი VIII საუკუნის 70-იან წლებში. კათოლიკოსობამდე განაგებდა ზედაზნის, ხოლო შემდეგ შიომღვიმის მონასტერს. კლემენტოსის სახელს უკავშირდება იოანე ნათლისმცემლის ეკლესიის აგება ზედაზნის მონასტერში. საქართველოს მართლმადიდებელი ეკლესიის მეთაურები შატბერდის კრებული X საუკუნისა, ბ. გიგინეიშვილისა და ელ. გიუნაშვილის გამოც., თბ., 1979. მეტრეველი რ. (რედ.), „საქართველოს კათოლიკოს-პატრიარქები“, თბ., 2000. საქართველოს კათოლიკოს-პატრიარქები საქართველოს მეცნიერთა ეროვნული აკადემია დაარქივებული 2023-11-24 საიტზე Wayback Machine.
გიორგი ზაბახიძე

გიორგი ზაბახიძე (დ. 1939, საჩხერე) — ქართველი ინჟინერი. 1961 წელს დაამთავრა პოლიტექნიკური ტექნიკუმი, 1978 წელს საქართველოს პოლიტექნიკური ინსტიტუტის სამშენებლო ფაკულტეტი. შრომითი საქმიანობა დაიწყო თბილისის საქალაქო საბჭოს აღმასკომის სამშენებლო ტრესტ „ინჟმშენის“ სისტემაში ოსტატად, ხოლო შემდგომ მუშაობდა სამუშაოთა მწარმოებლად, სამმართველოს მთავარ ინჟინრად, სამმართველოს უფროსად, 1961–1970 წლებში უძღვებოდა თბილისში გაზსადენის გაყვანის სამუშაოებს, მონაწილეობდა „ბაქო–თბილისის“ მაგისტრალური გაზსადენის მშენებლობაში, მისი ხელმძღვანელობით აშენდა და საექსპლუატაციოდ გადაიცა იტავაზის ქვიშის კარიერი საჩხერის რაიონში, თბილისის „ლაგუნა ვერეს“ საცურაო კომპლექსი, თბილისის ტელევიზორების ქარხანა, ვარკეთილის საფილტრაციო სადგური, საცხოვრებელი კორპუსები და საბაგირო გზა ვაზისუბანში, 10000 კვ.მ ტევადობის რეზერვუარები ვარკეთილსა და ლილოში, ქალაქის საბინაო სამმართველოს ადმინისტრაციულ–სამეურნეო კომპლექსი ლისის ტბაზე, რესტორანი „ბერიკონი“, აქტიურად იყო ჩართული „საგურამო–თბილისი–ავჭალის“ წყალსადენის მაგისტრალის, არაგვის ნაპირსამაგრი ნაგებობების, „თბილისი–აეროპორტის“ ავტომაგისტრალის და მრავალი სამეურნეო–კულტურული დანიშნულების ობიექტის მშენებლობაში, დანერგილი აქვს რამდენიმე რაციონალიზატორული წინადადება. მედალი „შრომითი წარჩინებისთვის“ საქართველოს არქიტექტორთა და მშენებელთა ენციკლოპედიათბ., 2017 გვ.231 გიორგი ზაბახიძე — საქართველოს ბიოგრაფიული ლექსიკონი
ბასილ I (მთავარეპისკოპოსი)

ბასილ I — ქართლის მთავარეპისკოპოსი დაახლოებით V საუკუნის 30-იან წლებში, არჩილ I-ს მეფობის დროს. საქართველოს მართლმადიდებელი ეკლესიის მეთაურები მეტრეველი რ., „საქართველოს კათოლიკოს-პატრიარქები“, თბ., 2000. საქართველოს კათოლიკოს-პატრიარქები mematiane.ge - შექმენი საკუთარი ისტორია საქართველოს მეცნიერთა ეროვნული აკადემია დაარქივებული 2023-11-24 საიტზე Wayback Machine.
გივი თაბუკაშვილი

გივი თაბუკაშვილი (დ. 9 მარტი, 1928, ხაშური — გ. 2004) — ქართველი ინჟინერი. დაამთავრა საქართველოს პოლიტექნიკური ინსტიტუტი მცირე და საშუალო ჰესების ინჟინერ–მშენებლის კვალიფიკაციით. 1952 წლიდან სიცოცხლის ბოლომდე, 52 წლის განმვალობაში, მუშაობდა „თბილჰიდროპროექტში“. გაიარა საინჟინრო კვალიფიკაციის სხვადასხვა საფეხური და მაღალკვალიფიციურ სპეციალისტად ჩამოყალიბდა. მნიშვნელოვანი ღვაწლი მიუძღვის ტყიბულჰესის, გუმათჰესების, ვარციხეჰესების, ენგურჰესის, ვარდნილჰესების ობიექტების დაგეგმარებასა და განხორციელებაში. 1995 წლიდან იყო ჟინვალის კომპლექსური ჰიდროკვანძის პროექტის მთავარი ინჟინერი, მუშაობდა თბილისის და რუსთავის წყალმომარაგების პრობლემების საკითხებზე, სათავე ნაგებობების დაპროექტებისა და მშენებლობის საკითხებზე. 1981 – საქართველოს დამსახურებული მშენებელი საქართველოს ენერგეტიკოსები=Georgian Power Engineers: ენციკლოპედია თბილისი, 2016 გვ.139 გივი თაბუკაშვილი — საქართველოს ბიოგრაფიული ლექსიკონი